**ხარაგაულის მუნიციპალიტეტის საკრებულოს 2019 წლის 18 იანვრის რიგგარეშე სხდომის**

 **ოქმი N 2**

**დაბა ხარაგაული 2019 წლის 18 იანვარი**

**9 აპრილის . #15**

**სხდომას თავმჯდომარეობდა საკრებულოს თავმჯდომარე** - მანანა ბარბაქაძე,

**სხდომას ესწრებოდნენ საკრებულოს წევრები** : პაატა გოგოლაძე, დავით კიკნაძე, გივი თხელიძე, მალხაზ ფხალაძე, აკაკი ლურსმანაშვილი, ვარლამ ჭიპაშვილი, ოთარ ლურსმანაშვილი, მარინე ხვედელიძე, ეკატერინე შველიძე, რუსუდან გიორგაძე, ლენა აბაშიძე, ნონა ზურაბიანი, , შალვა ლურსმანაშვილი, ირაკლი ფერაძე, პავლე კიკალიშვილი, ვახტანგ ტალახაძე, იულონ კოპაძე, ვლადიმერ ტალახაძე, ნიკოლოზ მაღრაძე, გივი თავზარაშვილი, გივი ხიჯაკაძე, ზურაბ ხაჩიძე, თეიმურაზ ფცქიალაძე, დავით მაღლაფერიძე, ინგა მაღრაძე, ქეთევან ზუმბაძე, სულ საკრებულოს 28 წევრი.

**სხდომას ესწრებოდნენ:**

**მერიის წარმომადგენლები:**

**არჩილ მაღრაძე-** მუნიციპალიტეტის მერის პირველი მოადგილე,

**ვლადიმერ გელაშვილი**  - ხარაგაულის მუნიციპალიტეტის მერიის საფინანსო - საბიუჯეტო სამსახურის უფროსი,

**თემურ თაბუკაშვილი** - ხარაგაულის მუნიციპალიტეტის მერიის ინფრასტრუქტურისა და კეთილმოწყობის სამსახურის უფროსი,

**საკრებულოს აპარატის წარმომადგენლები:**

**ლენა კალანდაძე–** საკრებულოს აპარატის უფროსი,

**ზაალ ორბელაძე** -საკრებულოს აპარატის იურისტი.

**საინფორმაციო საშუალებათა წარმომადგენლები:**

**თ. მაღრაძე** – ა.ა.ი.პ ,,მოქალაქეთა ჩართულობისა და ინფორმირების ცენტრის“ ჟურნალისტი,

**მ. შათირიშვილი** - მუნიციპალიტეტის მერიის ადმინისტრაციული სამსახურის საზოგადოებასთან ურთიერთობის განყოფილების თანამშრომელი,

**ნინო კაპანაძე** - გაზეთ „ ჩემი იმერეთის“ ჟურნალისტი,

**ლაშა ნიქაბაძე** - მუნიციპალიტეტის მერიის ადმინისტრაციული სამსახურის საზოგადოებასთან ურთიერთობის განყოფილების ოპერატორი,

**მოისმინეს:** საკრებულოს თავმჯდომარის მ. ბარბაქაძის ინფორმაცია, რომელმაც საკრებულოს წევრებს წარუდგინა დღის წესრიგი და კენჭის ყრაზე დადგა დღის წესრიგის დამტკიცების საკითხი.

კენჭის ყრაში მონაწილეობას იღებდა საკრებულოს 28 წევრი

მომხრე-28

წინააღმდეგი-0

დღის წესრიგი მიღებული იქნა ( თან ერთვის).

 **დღის წესრიგი**

**1. ხარაგაულის მუნიციპალიტეტის საკრებულოს 2018 წლის 14 დეკემბრის N48 დადგენილებაში „ხარაგაულის მუნიციპალიტეტის თვითმმართველი ერთეულის 2019 წლის ბიუჯეტის დამტკიცების შესახებ“ ცვლილების შეტანის თაობაზე**

 **მომხს: ვლადიმერ გელაშვილი**

**მოისმინეს:**.ხარაგაულის მუნიციპალიტეტის მერიის საფინანსო - საბიუჯეტო სამსახურის უფროსის ვლადიმერ გელაშვილის ინფორმაცია საკითხზე - **ხარაგაულის მუნიციპალიტეტის საკრებულოს 2018 წლის 14 დეკემბრის N48 დადგენილებაში „ხარაგაულის მუნიციპალიტეტის თვითმმართველი ერთეულის 2019 წლის ბიუჯეტის დამტკიცების შესახებ“ ცვლილების შეტანის თაობაზე**  ( თან ერთვის).

**მან საკრებულოს წევრებს გააცნო იმ საბიუჯეტო ცვლილებების შესახებ, რომელიც შეტანილი უნდა იქნეს 2019 წლის დამტკიცებულ ბიუჯეტში.**

**აზრი გამოთქვეს:**

**ი. მაღრაძემ,** რომელმაც დასვა წინადადება საკრებულოს იურიდიულ, სამანდატო საპროცედურო საკითხთა და ეთიკის კომისიამ შეისწავლოს ინფრასტრუქტურის კუთხით საკრებულოს მიერ გამოცემული სამართლებრივი აქტები,

- კითხვით მიმართა მუნიციპალიტეტის მერის პირველ მოადგილეს არჩილ მაღრაძეს თუ სად ხედავს ის საკრებულოსა და ხალხის როლს ინფრასტრუქტურის განვითარების საქმეში.

**ა. მაღრაძემ** უპასუხა, რომ ხალხის როლი ძალიან დიდია და მოითხოვა კონკრეტული მაგალითი სად არ იქნა გათვალისწინებული ხალხის აზრი - ღუდუმექეთის მოსახლეობის აზრი ამ მაგალითზე თ. თაბუკაშვილმა უპასუხა, რომ რეგიონული სამინისტროში წარდგენილი იქნა ექსპერტიზა გავლილი პროექტები.

დ. კიკნაძემ გამოხატა უკმაყოფილება იმის გამო, რომ გამოყოფილი 3 670 000 ლარიდან 1მლნ.-ზე მეტი ხმარდება სარგვეშს. ჩვენ ვიწონებთ პროექტებს და შემდეგ ხდება მათი შეცვლა ჩვენთან შეუთანხმებლად, საკრებულოს გადაწყვეტილება სავალდებულოა ყველასთვის შესასრულებლად. 2017 წლიდან მოყოლებული არცერთი წლის დაგეგმილი პროექტი ბოლომდე არ შესრულდა და რატომ გიკვირთ, რომ უარყოფითად გაფასებთ.

**პ. გოგოლაძემ,** პროექტებს, რომელსაც ვიწონებთ აქვეყნებს მედია ხალხი კითხულობს და შემდეგ არ სრულდება ჩვენ გვთხოვენ პასუხს, რატომ არ სრულდება ჩვენი გადაწყვეტილებები, ამიტომ ვითხოვ სანამ არ დაზუსტდება პროექტების ნუსხა არ გამოქვეყნდეს.

**მ. ბარბაქაძემ** მერიის წარმომადგენლებს შეახსენა ვერტყვიჭალისა და საღანძილის საბავშვო ბაღების მშენებლობის აუცილებლობაზე.

**მ. ფხალაძემ** დასვა შეკითხვა, როდის აპირებს მერია 2010 წლის პროექტების შესყიდვას თუ დაფინანსდება 41 პროექტი მაშინ დავიწყებთ 2020 წლის პროექტების შესყიდვას.

**ვ. ჭიპაშვილმა** ასევე გაამახვილა ყურადღება სარგვეშის პროექტზე და აღნიშნა, რომ მთავრობის განკარგულებით დამტკიცებულ 15 პროექტში არ არის მოხვედრილი ბაზალეთი, 15 პროექტი თქვენ დაალაგეთ, საკრებულოს არაფერს უთანხმებთ, ორი წელია სტიქიის თანხა დღემდე არ მოხმარებია ბაზალეთში დაზიანებული ინფრასტრუქტურის აღდგენას, სხვაგან გადაიტანეთ ეს არის დანაშაული.

**თ. თაბუკაშვილმა** უპასუხა თუ თვლით, რომ ეს არის დანაშაული მიმართეთ სამართალ დამცავ ორგანოებს.

**გ. თავზარაშვილმა** აღნიშნა, რომ მერის საქმიანობა უარყოფითად შევაფასეთ და ისევ იმ ტონით ლაპარაკობენ, მიმდინარეობს დაპირისპირება. საკრებულოს აქვს უფლება მერის იმპიჩმენტის, პატარა ბიჭი (თ. თაბუკაშვილის მისამართით) გაგებაში არ არის რაზე ლაპარაკობს. გვიგზავნიან ფულს და კიდევ ვერ ვასრულებთ დაგეგმილ სამუშაოს, დააგვიანებენ 18 მლნ. გვაქვს და ვერაფერს ვუშვებით.

**რ. გიორგაძემ** სარგვეშის სოფლების დაფინანსებასთან დაკავშირებით ცელკეული საკრებულოს წევრების მიერ გამოთქმულ კრიტიკაზე აღნიშნა,რომ ვალერი ჭიპაშვილისაგან არ მახსენდება ასეთი ანალიზის გაკეთება წინა წლის ინფრასტრუქტურული პროექტების თანხების განაწილებასთან დაკავშირებით, არც მაშინ, როცა ბაზალეთში სამუშაოები იგეგმებოდა.

**გ. ხიჯაკაძემ** აღნიშნა, რომ 1200 კაციან სოფელს 8000 ლარი და და 1 კომლიან სოფელს 5000 ლარი ეს ვინ დაადგინა.

**ვ. გელაშვილმა** უპასუხა, რომ ამისათვის არსებობს ფორმულა, რომლითაც ხელმძღვანელობენ ს.მ.პ- ით პროექტების დაფინანსების დრო.

სხდომის თავმჯდომარემ საკრებულოს წევრებს გააცნო აღნიშნულ საკითხზე დადგენილების პროექტი და კენჭისყრაზე დააყენა საკითხი.

კენჭის ყრაში მონაწილეობას იღებდა საკრებულოს 28 წევრი,

მომხრე 28

წინააღმდეგი 0

**საკრებულომ გადაწყვიტა:** დადგენილება მიღებული იქნეს (თან ერთვის).

ამით საკრებულოს განსახილველი საკითხი ამოიწურა და სხდომა დამთავრებულად გამოცხადდა.

საკრებულოს თავმჯდომარე მანანა ბარბაქაძე